b'\n_START_ARTICLE_\nLudvik Kozja\xc5\xa1ki\n_START_SECTION_\nDru\xc5\xbeina\n_START_PARAGRAPH_\nIz dokumentov izhaja, da je imel Ludvik tri h\xc4\x8dere: Apolonijo, poro\xc4\x8deno z Ladislavom  Radovlji\xc5\xa1kim\xc2\xa0: Radovljica,  in Katarino, ki se je poro\xc4\x8dila (1495) z   Janezom Gradnerjem. Leta 1452  je Ludvik kupil gospostvo  in grad Trebnje, od Ne\xc5\xbee, h\xc4\x8derke Nikolaja  Kozja\xc5\xa1kega in vdove po Pavlu Meltzerju, ki ga 1488 kupi metli\xc5\xa1ki glavar \xc5\xbdiga Pyrsch. Marija tretja h\xc4\x8di, ki je podedovala gospostvo Kozjak, pa se je poro\xc4\x8dila s Pankracem, sinom Jurija  (Jobsta) Sauer-ja in Kristine baronice Weltz._NEWLINE_Leta 1472 najdemo Ludvika kot kastelana  in oskrbnika na trdnjavi Mehovo  na Dolenjskem v slu\xc5\xbebi Habsbur\xc5\xbeanov. Takrat so roparski vpadi Turkov na \xc5\xa0tajersko, Kranjsko in Koro\xc5\xa1ko dosegli vrhunec, in za obrambo je bil Ludvik imenovan  za kapitana Trsta (1464-1467) kasneje pa de\xc5\xbeele Kranjske.\n_START_SECTION_\nBitka s Turki pri  Bre\xc5\xbeicah ob  Savi 24. avgusta 1475\n_START_PARAGRAPH_\nLeta 1475 je Ludvika Kozja\xc5\xa1kega doletela enaka usoda kot leto prej dva druga Kozja\xc5\xa1ka, ki sta padla v tur\xc5\xa1ko ujetni\xc5\xa1tvo. Sredi 15. Stoletje je \xc4\x8das mno\xc5\xbei\xc4\x8dnih vpadov Turkov na Koro\xc5\xa1kem, \xc5\xa0tajerskem in Kranjskem. Ko so Turki v avgustu \xc5\xbee tretji\xc4\x8d tistega leta pridrli iz Bosne in pusto\xc5\xa1ili po Ju\xc5\xbeni \xc5\xa0tajerski, je bil na \xc5\xa0tajerskem in Koro\xc5\xa1kem narejen hiter nabor pod vodstvom koro\xc5\xa1kega kapetana Jurija Schenka, ki je najprej uspel zaustaviti manj\xc5\xa1i tur\xc5\xa1ki oddelek, ki je pre\xc4\x8dkal Dravo. Nad 200 Turkov je bilo posekanih, ostale pa je potisnil do Save pri Bre\xc5\xbeicah, kjer so se Schenku pridru\xc5\xbeili Kranjci pod vodstvom Ludvika Kozja\xc5\xa1kega.  Poveljstvo nad skupnimi silami  450  mo\xc5\xbe je prevzel Jurij Schenk ._NEWLINE_Vendar se je nenadejano na polju pojavil Ahmed Pa\xc5\xa1a z 2.000 dodatnimi jezdeci. 24. avgusta je pri\xc5\xa1lo do spopada med nasprotnikoma \xe2\x80\x93 Ahmed Pa\xc5\xa1o, ki se je \xc5\xbeelel ma\xc5\xa1\xc4\x8devati za predhoden poraz in \xc5\xa1tevil\xc4\x8dno dale\xc4\x8d manj\xc5\xa1imi enotami Jurija Schenka. Schenkove sile so pri\xc4\x8dele be\xc5\xbeati pred dero\xc4\x8dimi 2000 Turki, in pobitih ali zadavljenih je bilo okoli 400, preostali pa so kon\xc4\x8dali v ujetni\xc5\xa1tvu._NEWLINE_Ludvik Kozja\xc5\xa1ki je bil zajet, kot tudi poveljnik Schenk. Posekani ali padli v ujetni\xc5\xa1tvo so bili mnogi plemi\xc4\x8di in vitezi iz Kranjske in \xc5\xa0tajerske: padli so Kri\xc5\xa1tof Radovlji\xc5\xa1ki, Ga\xc5\xa1par in Kri\xc5\xa1tof Lamberg, Nikolaj Ravbar in Jurij Ravbar, Janez Gradenecker, en Mindorfer, dva Mordaxa. Ujetnike so odpeljali v Zrinjsko utrdbo, kjer so bili dve leti. Zanje so zahtvevali visoke odkupnine: za Jurija Schenka 4000 goldinarjev, Ludvika Kozja\xc5\xa1kega 2000, Jurija iz Himmelberga 2000, Viljema Galla 1000, Martina Ditrichsteina 500, Ludvika Mordaxa 800, Andrej Hohenwarther 600._NEWLINE_Ludvika in Schenka so doma\xc4\x8di v enem letu odkupili. Tiste za katere pa niso uspeli hitro zbrati visoke odkupnine, pa so odpeljali v ujetni\xc5\xa1tvo v Istanbul. Tak\xc5\xa1no usodo so do\xc5\xbeiveli Sigmund von Polheim, Andrej Gutensteiner, Matej Mindorfer in  Henrik Pr\xc3\xbceschenck in v je\xc4\x8di tudi umrli.\n_START_SECTION_\nZadnja leta\n_START_PARAGRAPH_\nLudvik je po osvoboditvi \xc5\xbeelel odkupiti tudi svojega velikega prijatelja Jurija iz Himmelberga. Zato se je z zbrano odkupnino odpravil v Dubrovnik, kjer je iskal posredni\xc5\xa1tvo in zveze z notranjostjo Bosne. Operacija je trajala dve leti, ker so Turki zvi\xc5\xa1ali odkupnino.  Vsekakor pa je Ludvik za\xc4\x8del po osvoboditvi bolehati. V tej zvezi se je razvila ljudska zgodba, da so mu Turki dali po\xc4\x8dasi delujo\xc4\x8d strup, ker so se ga hoteli re\xc5\xa1iti, pa tudi denarno odkupnino so \xc5\xbeeleli. _NEWLINE_Ludvik je pred smrtjo bogato obdaril tudi Samostan Sti\xc4\x8dna, kateremu je bil advokat, in sicer s podaritvijo \xc5\xa1estih dvorov. Pokopan je bil v samostanski cerkvi. Nagrobnik je bil ob stranskih malih vratih iz cerkve na pokopali\xc5\xa1\xc4\x8de, vendar je sedaj \xc5\xbee zazidan in tudi napis ni bil ve\xc4\x8d berljiv.'